คาดFedลดดอกเบี้ยเงินไหลเข้าบาทผันผวนหนัก
TMB คาดเฟดลดดอกเบี้ย ทำให้ฟันด์โฟลว์ไหลเข้าตลาดไทยและตลาดเกิดใหม่เพิ่มขึ้น ย้ำระวังเงินบาทผันผวน
5 มิ.ย. 2562

TMB คาดเฟดลดดอกเบี้ย ทำให้ฟันด์โฟลว์ไหลเข้าตลาดไทยและตลาดเกิดใหม่เพิ่มขึ้น ย้ำระวังเงินบาทผันผวน
ธนาคารทหารไทย หรือ TMB วิเคราะห์ว่า สงครามการค้ายังไม่คลี่คลาย กระทบเศรษฐกิจโลกจะเข้าสู่สภาวะถดถอยภายในช่วงหลังของปีจะเพิ่มขึ้นอย่างมีนัยสำคัญ ทำให้ธนาคารกลางสหรัฐ (Fed) อาจมีความจำเป็นต้องลดอัตราดอกเบี้ยอย่างน้อย 1 ครั้งในปีนี้
ทั้งนี้ หากเฟดลดดอกเบี้ยจริงอาจทำให้มีฟันด์โฟลว์จากต่างประเทศไหลเข้ามาในตลาดเกิดใหม่รวมทั้งตลาดเงินตลาดทุนในประเทศไทยมากขึ้นแต่จะมีความผันผวนสูงขึ้น นักลงทุนจึงควรติดตามท่าทีของ Fed อย่างใกล้ชิดและมีความเตรียมพร้อมอยู่เสมอ